ส่องตลาด…ภาคบ่าย – บล.ฟิลลิป
ส่องตลาด...ภาคบ่าย - บล.ฟิลลิป ประจำวันที่ 12 ม.ค.60
12 ม.ค. 2560

ส่องตลาด…ภาคบ่าย – บล.ฟิลลิป
 
ตลาดหุ้น
         
การเคลื่อนไหวภาคเช้าของตลาดหุ้นในภูมิภาค
   
แนวโน้มภาคบ่าย: แกว่งกรอบจำกัดในแดนลบ
 
Sentiment ทางบวกอ่อนกำลัง : หลังว่าที่ประธานาธิบดีสหรัฐฯ ให้สัมภาษณ์กับสื่อมวลชนอย่างเป็นทางการครั้งแรก นับจากมีการเลือกตั้ง แม้ว่านาย Trump ยังคงยืนยันนโยบายหลักของรัฐบาลใหม่ โดยเฉพาะเรื่องการจ้างงาน และระบบ healthcare ของประเทศ รวมถึงการสร้างกำแพงกั้นระหว่างพรมแดนสหรัฐฯ และเม็กซิโก แต่กลับไม่ได้มีการพูดถึงนโยบายทางด้านภาษี ซึ่งจะเป็นปัจจัยสำคัญในกระตุ้นเศรษฐกิจในมุมมองของนักลงทุน ทำให้เกิด sentiment ทางบวกดูอ่อนแอและมีแรงขายทำกำไรตามมาในระหว่างทางตามคาด
เงินบาทแข็งค่าต่อเนื่อง : จากเมื่อคืนวานที่ผ่านมา Dollar lndex ผัวผวนเป็นอย่างมาก ทำให้เช้านี้ดอลลาร์สหรัฐอ่อนค่าเมื่อเทียบกับเงินบาท แม้บาทแข็งค่ามาที่ 35.35 บาท/ดอลลาร์ แต่คาดว่าจะไม่ส่งผลเชิงบวกต่อการไหลเข้าของ Fund flow มากนัก ขณะที่ความผันผวนจากความไม่แน่นอนทางนโยบายการคลัง/การค้าของสหรัฐยังคงมีอยู่ ดังนั้นโอกาสเห็นการย่อตัวของตลาดได้ทุกเมื่อ จึงควรระมัดระวังการเก็งกำไรระยะสั้นในช่วงนี้ให้มากขึ้น มองกรอบบ่ายนี้ 1565-1580 จุด
พอร์ตระยะสั้น: ถือ MAJOR, HMPRO,SAPPE ,STEC, และ ถือ Short DTAC
         
แนวโน้มตลาดหุ้นไทยภาคบ่ายในเชิงเทคนิค
 
ดัชนี 1,575.59 เปลี่ยนแปลง +2.66 จุด มูลค่าการซื้อขาย 23,513 ลบ.
 
เปิดตัวดี แต่แนวต้านเดิมยังทำหน้าที่อย่างแข็งแกร่ง ส่งผลให้ดัชนีอ่อนตัวลงอีกครั้ง โดยสัญญาณลบที่เกิดในกราฟ 60 นาทีน่าจะส่งผลให้อ่อนตัวในช่วงบ่าย ควรเน้นตั้งรับเป็นหลัก แนวรับ 1570-15 65 จุด แนวต้าน 1580-1585 จุด
         
หุ้น/ราคา – ความเห็น
 
TOP/70.00
ได้เวลาฟื้นตัวหลัง Modi. Sto. Oversold แต่เริ่มมีทิศทางที่ดีขึ้น คาดกลับไปยืนบน EMA-25 ได้ “เก็งกำไร” แนวรับ 69.50 แนวต้าน 72.00 Cut loss 68.75 บ.
 
BIG/5.20
ลงมาต่ำมากแล้ว แต่น่าซื้อดักรีบาวด์เพราะเริ่มยก low ขึ้นมาได้ พร้อมแรงซื้อที่กลับเข้ามาหนุน “เก็งกำไร” แนวรับ 5.15 แนวต้าน 5.40 Cut loss 5.05 บ.
 
ALT/8.90 เริ่มดีขึ้นตามทิศทางการฟื้นตัวของเครื่องมือระยะสั้น คาดเดินหน้าต่อได้ “เก็งกำไร” แนวรับ 8.75 แนวต้าน 9.00-9.10 Cut loss 8.65 บ.
         
ตลาดอนุพันธ์
         
กลยุทธ์
         
Series/ราคา – ความเห็น
 
S50H17/984.00
Long ที่เปิดไว้ 982 จุด รอทำกำไรที่ 986-988 จุด ตัดขาดทุนหากหลุด 980 จุด
 
IVLH17/35.95
Long ที่เปิดไว้ 36.50 บาท ตัดขาดทุนไปตอนเช้า
 
GFG17/20,160
Long เปิดได้ตอนเช้าที่ 20,150 บาท รอทำกำไรที่ 20,280 บาท ตัดขาดทุนหากหลุด 20,080 บาท
 
USDH17/35.43
Short ที่เปิดไว้ 35.69 บาท ทำกำไรไปได้ที่ 35.40 บาท สถานะใหม่ Short ช่วงดีดตัวขึ้นมาที่ 35.48 บาท เป้าหมายทำกำไร 35.40 บาท ตัดขาดทุนเหนือ 35.51 บาท
         
อนุพันธ์เด่นเชิงเทคนิค
 
S50H17 / ราคาปิด 984.00 จุด เปลี่ยนแปลง +2.30 จุด
 
กราฟ 10 นาที แกว่งตัวออกข้าง เครื่องมือ MACD กลับมาให้สัญญาณบวกได้เล็กน้อย แนวโน้มระยะสั้นเป็น Sideways Up วางจุดถอยที่ 979 จุด รับ 982, 980 ต้าน 989, 992 จุด